Che!
<s>Che! je američki biografski film snimljen 1969. godine u režiji Richarda Fleischera.</s><s>Naslovni protagonist, čiji lik tumači Omar Sharif, je Ernesto "Che" Guevara, argentinski ljekar i revolucionar koji je 1960-ih postao pop ikona svjetske ljevice.</s><s>Radnja prikazuje njegov život od 1956. godine kada se priključio kubanskim pobunjenicima na čelu sa Fidelom Castrom (koga u filmu tumači Jack Palance) pa do 1967. godine, kada je stradao u pokušaju da pokrene komunističku revoluciju u Boliviji.</s><s>Che! je nastao nedugo nakon Guevarine smrti, odnosno godinu dana nakon globalnih studentskih protesta čiji su sudionici često koristili Guevarin lik kao svojevrsnu ikonu.</s><s>Film, koji se snimao na lokacijama u Portoriku, je na sebe navukao bijes kako desnice koja je držala da veliča komunističkog krvoloka (pa je pod pritiskom desničarskih organizacija skinut sa programa u nekim američkim kino-ćdvoranam), tako i ljevice koja je držala da njime hollywoodski kapitalisti blate lik komunističkog mučenika (pa su, navodno, u Argentini i Čileu na kino-dvorane bacani Molotovljevi kokteli).</s><s>Film je doživio komercijalni neuspjeh, ali je reakcija kritike bila još gora, pri čemu su posebno istakati loš scenarij, dijalozi i Sharif kao Che; pohvale je jedino dobio Palance u ulozi ciničnog i pragmatičnog Castra.</s><s>Godine 1978. ga je Michael Medved uvrstio u svoju znamenitu knjigu Pedeset najgorih filmova svih vremena.</s>

<s>Uloge 
 Omar Sharif ...</s><s>Che Guevara
 Jack Palance ...</s><s>Fidel Castro
 Cesare Danova ...</s><s>Ramon Valdez
 Robert Loggia ...</s><s>Faustino Morales
 Woody Strode ...</s><s>Guillermo
 Barbara Luna ...</s><s>Anita Marquez
 Frank Silvera ...</s><s>Goatherd
 Albert Paulsen ...</s><s>Kapetan Vasquez
 Linda Marsh ...</s><s>Tania
 Tom Troupe ...</s><s>Felipe Muñoz
 Rudy Diaz ...</s><s>Willy
 Perry Lopez ...</s><s>Rolando
 Abraham Sofaer ...</s><s>Pablo Rojas
 Richard Angarola ...</s><s>Pukovnik Salazar
 Sarita Vara ...</s><s>Celia Sanchez</s>

<s>Izvori</s>

<s>Vanjske veze 
 
 Che! trailer at Amazon</s>

<s>Američki filmovi
Biografski filmovi
Dramski filmovi
Filmovi o Hladnom ratu
Authority control 2</s>

